pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ยุติธรรมประชุมร่วมกับสำนักงานตำรวจแห่งชาติ เพื่อหารือเกี่ยวกับคดีนางจอมทรัพย์ฯ
วันอังคารที่ 7 กุมภาพันธ์ 2560
ก.ยุติธรรมประชุมร่วมกับสํานักงานตํารวจแห่งชาติ เพื่อหารือเกี่ยวกับคดีนางจอมทรัพย์ฯ
พันตํารวจเอก ดุษฎี อารยวุฒิ รองปลัดกระทรวงยุติธรรม พร้อมด้วยพลตํารวจเอก ปัญญา มาเม่น จเรตํารวจแห่งชาติ ผู้แทนจากสํานักงานตํารวจแห่งชาติ ประชุมร่วมกันเพื่อหารือและแลกเปลี่ยนข้อมูลในเชิงลึกร่วมกันเกี่ยวกับคดีของนางจอมทรัพย์
เมื่อวันจันทร์ที่ ๖ กุมภาพันธ์ ๒๕๖๐ เวลา ๑๔.๐๐ น.
พันตํารวจเอก ดุษฎี อารยวุฒิ รองปลัดกระทรวงยุติธรรม
พร้อมด้วยพลตํารวจเอก ปัญญา มาเม่น จเรตํารวจแห่งชาติ ผู้แทนจากสํานักงานตํารวจแห่งชาติ
ประชุมร่วมกันเพื่อหารือและแลกเปลี่ยนข้อมูลในเชิงลึกร่วมกัน
เกี่ยวกับคดีของนางจอมทรัพย์ แสนเมืองโคตร อดีตข้าราชการครูที่ศาลฎีกาตัดสินจําคุก ๓ ปี ๒ เดือน
ในคดีขับรถโดยประมาททําให้ผู้อื่นเสียชีวิต
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-รอง ลธน.ม. เรณูฯ เป็นประธานการประชุมคณะกรรมการดำเนินโครงการตลาดคลองผดุงกรุงเกษม ครั้งที่ 9/2559
วันจันทร์ที่ 31 ตุลาคม 2559
รอง ลธน.ม. เรณูฯ เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 9/2559
ที่ประชุมมีมติเห็นชอบมอบหมายให้กระทรวงคมนาคมจัดงาน ตลาดคลองผดุงกรุงเกษม ข้างทําเนียบรัฐบาล ภายใต้แนวคิด “คลองผดุงสุขใจ คมนาคม เชื่อมไทย เชื่อมโลก” 5 – 25 ต.ค. 59
วันนี้ (22 กันยายน 2559) เวลา 14.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 9/2559
ที่ประชุมได้พิจารณาและมีมติเห็นชอบมอบหมายให้กระทรวงคมนาคมโดยความร่วมมือของสํานักเลขาธิการนายกรัฐมนตรี จัดงานตลาดคลองผดุงกรุงเกษม ข้างทําเนียบรัฐบาล ภายใต้แนวคิด “คลองผดุงสุขใจ คมนาคม เชื่อมไทย เชื่อมโลก” ซึ่งจัดขึ้นระหว่างวันที่ 5 - 25 ตุลาคม 2559 ระหว่างเวลา 10.00 – 19.00 น. ทุกวัน ไม่เว้นวันหยุดราชการและวันนักขัตฤกษ์
รายละเอียดของการจัดงานฯ จะแบ่งงานในแต่ละสัปดาห์ ดังนี้สัปดาห์ที่ 1 (ทางบก) “ตลาดนัดคนเดิน ทั่วไทย 4 ภาค” สัปดาห์ที่ 2 (ทางอากาศ) “ตลาดลอยฟ้า ทั่วไทย 4 ภาค” สัปดาห์ที่ 3 (ทางน้ํา/ราง)ตลาดน้ํา-ราง รวมใจ ทั่วไทย 4 ภาค” ซึ่งการจัดงานทั้ง 3 สัปดาห์จะมีการตกแต่งงานที่แตกต่างกัน โดยภายในงานจะมีการให้บริการและจําหน่ายสินค้าของหน่วยงานในสังกัดกระทรวงคมนาคม เช่น ให้บริการเปลี่ยนใบอนุญาตขับรถแบบพลาสติก หรือออกใบแทนอนุญาตขับรถกรณีสูญหาย จําหน่ายบัตรรถโดยสารประจําทางล่วงหน้ารายเดือน รายสัปดาห์ จําหน่ายบัตรรถโดยสาร บขส.ราคาพิเศษ และจําหน่ายบัตรโดยสารเครื่องบิน (Low Cost Airline) ราคาพิเศษ จําหน่ายบัตรรถไฟ และแพ็คเกจที่พักและท่องเที่ยว รวมทั้งจําหน่ายบัตรโดยสารรถไฟฟ้า ซึ่งราคาที่นํามาจัดจําหน่ายจะราคาถูกกว่าที่ขายตามปกติ แต่ถ้าจําหน่ายในราคาปกติจะมีของแถมพิเศษให้ ทั้งนี้ยังมีสินค้าจากชุมชนที่หน่วยงานในสังกัดให้การสนับสนุนมาจําหน่ายอีกด้วย
นอกจากนี้ ที่ประชุมรับทราบผลตอบรับของการจัดงานตลาดคลองผดุงกรุงเกษม “เกษตรดิจิทัล” ภายใต้แนวคิด “เทคโนโลยีดิจิทัลก้าวไกล การเกษตรไทยก้าวหน้า” จัดโดยกระทรวงเกษตรและสหกรณ์พร้อมด้วยกระทรวงเทคโนโลยีสารสนเทศและการสื่อสาร ปัจจุบันคือกระทรวงดิจิทัลเพื่อเศรษฐกิจและสังคมด้วยความร่วมมือของสํานักเลขาธิการนายกรัฐมนตรี ซึ่งมีรายได้กระจายสู่ชุมชนกว่า 31 ล้านบาท โดยมีประชาชนเข้าร่วมชมและอุดหนุนสินค้ามากกว่า 1 แสน 2 หมื่นคน (ณ วันที่ 21 กันยายน 2559)
พร้อมกันนี้ นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม ได้กล่าวเชิญชวนประชาชนผู้สนใจเข้ามาร่วมงานชม ชิม ช้อปสินค้าเกษตรคุณภาพดีเยี่ยมและสินค้าไอทีคุณภาพราคามาตรฐานและย่อมเยาในงานตลาดคลองผดุงกรุงเกษม “เกษตรดิจิทัล” ซึ่งจัดไปจนถึงวันอาทิตย์ที่ 25 กันยายน 2559 เวลา 10.00 – 19.00 น. จําหน่ายทุกวัน ไม่เว้นวันหยุดราชการและวันนักขัตฤกษ์
************************************
กลุ่มประชาสัมพันธ์และเผยแพร่ สํานักโฆษก
อภิวัฒน์/รายงาน
ดวงใจ/ตรวจ
รัฐบาลไทย-ข่าวทำเนียบรัฐบาล-ก.อุตฯ ร่วมตรวจราชการบูรณาการประจำปี 2561
วันพฤหัสบดีที่ 15 กุมภาพันธ์ 2561
ก.อุตฯ ร่วมตรวจราชการบูรณาการประจําปี 2561
ก.อุตฯ ร่วมตรวจราชการบูรณาการประจําปี 2561ณ ศาลากลางจังหวัดสระแก้ว
วันนี้ (15 กุมภาพันธ์ 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมคณะผู้ตรวจราชการกระทรวงนําโดย นายจิรายุ นันท์ธราธร ผู้ตรวจราชการสํานักนายกรัฐมนตรี นายภูสิต สมจิตต์ รองผู้ว่าราชการจังหวัดพระนครศรีอยุธยา ประชุมการตรวจราชการตามแผนตรวจราชการแบบบูรณาการประจําปีงบประมาณ 2561 รอบที่ 1 ณ ศาลากลางจังหวัดสระแก้ว ซึ่งเป็นการเข้าร่วมตามตัวชี้วัดกลางของส่วนราชการระดับกระทรวงฯ ใน 5 ประเด็นคือ 1) การเสริมสร้างความเข้มแข็งและยั่งยืนให้กับเศรษฐกิจภายในประเทศ 2) การตรวจ ราชการตามมาตรา 34 แห่งพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ. 2551 3) การป้องกันและลดอุบัติเหตุทางถนน 4) โครงการที่ใช้งบประมาณของรัฐจํานวนมาก “ บัตรสวัสดิการแห่งรัฐ” และ 5) การป้องกันและปราบปรามการกระทําความผิดตามกฏหมายว่าด้วยการกู้ยืมเงินที่เป็นการฉ้อโกงประชาชน (แชร์ลูกโซ่)
รัฐบาลไทย-ข่าวทำเนียบรัฐบาล-นายกฯ รับรายงานคนไทยในญี่ปุ่นทุกคนปลอดภัย พร้อมชมเชยการทำงานของทุกฝ่าย
วันจันทร์ที่ 14 ตุลาคม 2562
นายกฯ รับรายงานคนไทยในญี่ปุ่นทุกคนปลอดภัย พร้อมชมเชยการทํางานของทุกฝ่าย
นายกฯ รับรายงานคนไทยในญี่ปุ่นทุกคนปลอดภัย พร้อมชมเชยการทํางานของทุกฝ่าย
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามสถานการณ์พายุไต้ฝุ่นฮากิบิสที่ประเทศญี่ปุ่นอย่างต่อเนื่อง โดยล่าสุดพายุได้กลับลงสู่มหาสมุทรแปซิฟิกแล้ว ที่ผ่านมานายกรัฐมนตรีแสดงความห่วงใยคนไทยที่จะเดินทางไปญี่ปุ่น รวมถึงผู้ที่กําลังท่องเที่ยวหรืออาศัยอยู่ที่นั่นเป็นอย่างมาก ซึ่งกระทรวงการต่างประเทศรายงานว่า สถานเอกอัครราชทูต ณ กรุงโตเกียว ได้ตรวจสอบกับเครือข่ายคนไทย วัด นักเรียน และอาสาสมัครทราบว่า ทุกคนปลอดภัยดี ไม่มีใครได้รับบาดเจ็บจากเหตุการณ์ครั้งนี้
ทั้งนี้นายกรัฐมนตรีชมเชยการทํางานของทุกฝ่ายที่แจ้งเตือนข้อมูลแก่ประชาชนอย่างฉับไวและใกล้ชิด ทําให้ทุกคนเตรียมความพร้อมได้ทันท่วงที โดยเฉพาะสถานเอกอัครราชทูตไทยที่สามารถติดต่อสื่อสารกับคนไทยได้อย่างมีประสิทธิภาพ
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร.เตือนมีลูกจ้าง 200 คนขึ้นไป ต้องจัดห้องพยาบาล
วันศุกร์ที่ 4 พฤษภาคม 2561
กสร.เตือนมีลูกจ้าง 200 คนขึ้นไป ต้องจัดห้องพยาบาล
กรมสวัสดิการและคุ้มครองแรงงาน เตือนกฎหมายคุ้มครองแรงงานกําหนดให้นายจ้างที่มีลูกจ้างทํางานเวลาเดียวกันตั้งแต่ 200 คนขึ้นไป ต้องจัดสวัสดิการห้องพยาบาล พร้อมจัดแพทย์และพยาบาลดูแล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กฎหมายคุ้มครองแรงงานได้กําหนดให้นายจ้าง เจ้าของสถานประกอบกิจการจัดสวัสดิการที่จําเป็นเพื่อประโยชน์ แก่ลูกจ้าง เช่น การจัดให้มีน้ําดื่มสะอาด ห้องน้ํา ห้องส้วม สิ่งจําเป็นในการปฐมพยาบาล เป็นต้น สําหรับ สถานประกอบกิจการที่มีลูกจ้างจํานวนมาก เช่น มีลูกจ้างทํางานในเวลาเดียวกันตั้งแต่ 200 คนขึ้นไป กฎหมายกําหนดให้นายจ้างต้องจัดให้มีห้องพยาบาลและพยาบาลไว้ประจําอย่างน้อยหนึ่งคนตลอดเวลาทํางาน รวมทั้งต้องจัดแพทย์อย่างน้อยหนึ่งคนเพื่อตรวจรักษาลูกจ้างไม่น้อยกว่าสัปดาห์ละ 2 ครั้ง และเมื่อรวมกันแล้วต้องไม่น้อยกว่าสัปดาห์ละ 6 ชั่วโมงในเวลาทํางาน สําหรับสถานที่ทํางานที่มีลูกจ้างทํางานในเวลาเดียวกันตั้งแต่ 1,000 คนขึ้นไป จะต้องจัดให้มีห้องพยาบาลและพยาบาลอย่างน้อยสองคนประจําตลอดเวลาทํางาน และต้องจัดให้มีแพทย์เพื่อตรวจรักษาไม่น้อยกว่าสัปดาห์ละ 3 ครั้ง และเมื่อรวมกันแล้วต้องไม่น้อยกว่า สัปดาห์ละ 12 ชั่วโมงในเวลาทํางาน รวมทั้งจัดเตรียมยานพาหนะพร้อมที่จะนําลูกจ้างส่งสถานพยาบาลได้
อธิบดีกสร. กล่าวต่อว่า ในกรณีที่ไม่สะดวกในการจัดแพทย์ประจํา นายจ้างสามารถทําความตกลงกับสถานพยาบาลที่เปิดบริการตลอด 24 ชั่วโมง และเป็นสถานพยาบาลที่นายจ้างสามารถนําลูกจ้างเข้ารับการรักษาพยาบาลได้โดยสะดวกและรวดเร็ว แทนการจัดให้มีแพทย์มาตรวจรักษาได้ ทั้งนี้ต้องได้รับการอนุญาต จากกสร.ก่อน สําหรับนายจ้างที่ไม่ปฏิบัติตามกฎหมายก็จะมีความผิด โดยมีอัตราโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ หากมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ฯ ร่วมงาน SD Symposium 10 Years “Circular Economy: Collaboration for Action”
วันอังคารที่ 27 สิงหาคม 2562
ผู้ตรวจฯ ภานุวัฒน์ฯ ร่วมงาน SD Symposium 10 Years “Circular Economy: Collaboration for Action”
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ร่วมงาน SD Symposium 10 Years “Circular Economy: Collaboration for Action” จัดโดย บริษัท เอสซีจี แพคเกจจิ้ง จํากัด (มหาชน) ณ โรงแรมเซ็นทารา แกรนด์ บางกอกคอนเวนชัน เซ็นเตอร์ เซ็นทรัลเวิลด์
วันที่ 26 สิงหาคม 2562 นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ร่วมงาน SD Symposium 10 Years “Circular Economy: Collaboration for Action” จัดโดย บริษัท เอสซีจี แพคเกจจิ้ง จํากัด (มหาชน) ณ โรงแรมเซ็นทารา แกรนด์ บางกอกคอนเวนชัน เซ็นเตอร์ เซ็นทรัลเวิลด์
สําหรับการจัดงาน SD Symposium เนื่องในโอกาสครบรอบ 10 ปี โดยมีแนวคิดหลักเพื่อขับเคลื่อนระบบเศรษฐกิจหมุนเวียน (Circular Economy) ในประเทศไทย และให้ความสําคัญกับการใช้ทรัพยากรให้เกิดประโยชน์สูงสุด ตั้งแต่การวางแผนและออกแบบ การผลิต การบริโภค การจัดการของเสีย รวมถึงการนํากลับมาใช้ใหม่ เพื่อสร้างความรู้ความเข้าใจ พร้อมทั้งสนับสนุนให้เกิดการเปลี่ยนพฤติกรรมการผลิตและบริโภค รวมถึงสร้างความร่วมมือและส่งเสริมให้เกิดการปฎิบัติตามแนวคิดดังกล่าวอย่างจริงจังในทุกภาคส่วน ทั้งภาคธุรกิจ ภาครัฐ และผู้บริโภค เพื่อนําไปสู่การขยายผลทางด้านเศรษฐกิจ สังคม และสิ่งแวดล้อมอย่างยั่งยืนร่วมกัน
โดยภายในงาน ได้เชิญวิทยากร จากองค์กรระดับสากล ที่ผลักดันเรื่องเศรษฐกิจหมุนเวียนอย่างจริงจัง รวมถึงผู้บริหารจากองค์กรชั้นนําระดับโลกมาร่วมแลกเปลี่ยนองค์ความรู้และแนวปฏิบัติในการนําแนวคิดเศรษฐกิจหมุนเวียนมาทําจริงและเกิดผลที่มีคุณค่าต่อทุกภาคส่วน
รัฐบาลไทย-ข่าวทำเนียบรัฐบาล-กระทรวงดิจิทัลฯ เติมความสุขให้เด็กไทย ในวันเด็กแห่งชาติ ปี 2562
วันอังคารที่ 15 มกราคม 2562
กระทรวงดิจิทัลฯ เติมความสุขให้เด็กไทย ในวันเด็กแห่งชาติ ปี 2562
กระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; color: #1d2129; -webkit-text-stroke: #1d2129}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; color: #1d2129; -webkit-text-stroke: #1d2129; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมกิจกรรมวันเด็กแห่งชาติ ประจําปี 2562 ซึ่งเป็นวันสําคัญที่เด็กๆ ทุกคนต่างรอคอย โดยขอฝากถึงเด็กในยุคปัจจุบันซึ่งเป็นยุคที่เทคโนโลยีก้าวไกล สามารถค้นหาความรู้เองได้ แต่ก็ยังอยากเน้นย้ําในเรื่องของการท่องจําว่ายังจําเป็นอยู่ ขณะที่ผู้ปกครอง ก็ต้องเอาใจใส่ดูแลบุตรหลาน สอดส่องการใช้เทคโนโลยีให้เป็นไปในทางที่ถูกต้อง และเกิดประโยชน์ ในด้านการเรียนรู้ สอดคล้องกับคําขวัญวันเด็กของนายกรัฐมนตรี เด็ก เยาวชน จิตอาสา ร่วมพัฒนาชาติ
โดยในวันเด็กแห่งชาติหลายองค์กรในสังกัดกระทรวงดิจิทัลฯต่างเตรียมการเพื่อน้องๆ ร่วมสนุกกันอย่างคึกคัก อาทิ บริษัท กสท โทรคมนาคม จํากัด (มหาชน) หรือ CAT มอบของขวัญวันเด็กให้กับน้อง ๆ "มูลนิธิสร้างสรรค์เด็ก" หน่วยงานที่มีสถานรองรับเด็กด้อยโอกาสทางสังคม โดยการพาน้อง ๆ ไปร่วมกิจกรรมอันอบอุ่น "เที่ยวตามฝัน ครั้งหนึ่งในชีวิต กับ CAT" ณ สวนสนุก Dream World พร้อมมอบเครื่องอุปโภคบริโภคเพื่อประโยชน์ใช้สอย และจัดกิจกรรม CAT FIN FUN FREE เปิดบ้านพี่คอมมู ต้อนรับน้องๆ ในงานวันเด็กแห่งชาติประจําปี 2562 ณ ศูนย์บริการลูกค้า CAT สํานักงานใหญ่ ถนนแจ้งวัฒนะ ตั้งแต่เวลา 08.00-15.00 น. ด้านสํานักส่งเสริมเศรษฐกิจดิจิทัล (depa) หรือ ดีป้า จัดกิจกรรม“เกมหมูป่า” กระตุ้นเรียนรู้มาท้าประลอง เพื่อเป็นการสนับสนุนและร่วมสร้างเด็กไทยให้เติบโตอย่างมีคุณภาพ ดังคําขวัญวันเด็กปี 2562 กระตุ้นเรียนรู้ ต่อยอดเศรษฐกิจดิจิทัล พร้อมขยายผลสู่ 300 โรงเรียนทั่วประเทศ กิจกรรมดี ๆ ณ ลานอเนกประสงค์ อาคารรัฐศาสนภักดี (อาคารบี) ศูนย์ราชการแจ้งวัฒนะ
**************
รัฐบาลไทย-ข่าวทำเนียบรัฐบาล-SME D Bank ผนึก Shopee ร่วมฉลองเทศกาล 7.7 ช้อปฝ่าวิกฤตโควิด-19 ดึง 139 ร้านค้า SMEs ของดีทั่วไทยขายสินค้าออนไลน์เสิร์ฟถึงมือผู้บริโภค
วันพุธที่ 8 กรกฎาคม 2563
SME D Bank ผนึก Shopee ร่วมฉลองเทศกาล 7.7 ช้อปฝ่าวิกฤตโควิด-19 ดึง 139 ร้านค้า SMEs ของดีทั่วไทยขายสินค้าออนไลน์เสิร์ฟถึงมือผู้บริโภค
SME D Bank ร่วมกับ Shopee ผู้นําแพลตฟอร์มอีคอมเมิร์ชในเอเชียตะวันออกเฉียงใต้และไต้หวัน จัดแคมเปญรับนักช้อปปิ้งตัวยง ภายใต้ชื่อ“ช้อปฝ่าวิกฤตโควิด-19 กับ SME D Bank” ระหว่างวันที่ 7-14 กรกฎาคม 2563 เพื่อช่วยเหลือลูกค้าธนาคารและผู้ประกอบการเอสเอ็มอี
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับ Shopee ผู้นําแพลตฟอร์มอีคอมเมิร์ชในเอเชียตะวันออกเฉียงใต้และไต้หวัน จัดแคมเปญรับนักช้อปปิ้งตัวยง ภายใต้ชื่อ“ช้อปฝ่าวิกฤตโควิด-19 กับ SME D Bank” ระหว่างวันที่ 7-14 กรกฎาคม 2563 เพื่อช่วยเหลือลูกค้าธนาคารและผู้ประกอบการเอสเอ็มอี ที่ผ่านการเข้าร่วมอบรมพัฒนาศักยภาพธุรกิจกับธนาคารกว่า 139 ร้านค้า ให้มีช่องทางขายสินค้าบนโลกออนไลน์ เช่น เสื้อผ้า, เครื่องสําอาง, เครื่องประดับ อาหารและเครื่องดื่ม ยกขบวนพร้อมเสิร์ฟสินค้าให้กับผู้บริโภคได้เลือกช้อปอย่างจุใจ ซึ่งช่วยสร้างรายได้ เพิ่มยอดขายให้กับผู้ประกอบการเอสเอ็มอีเพื่อฟื้นฟูเศรษฐกิจและช่วยเหลือผู้ประกอบการในวิกฤตการณ์ Covid-19 นี้พิเศษ! รับส่วนลด 50 บาททันทีเมื่อช้อปครบ 250 บาทในทุกร้านค้าที่เข้าร่วมแคมเปญฯจํานวนจํากัดเพียง 200 สิทธิ์เท่านั้น สนใจรายละเอียดและรับส่วนลดได้ที่www.shopee.co.th/smedbank
ทั้งนี้ พบกับไฮไลท์สุดยอดสินค้า SMEs ของดีทั่วไทย ไม่ว่าจะเป็น ฐิภูตา กล้วยตากกล้วยน้ําว้าเสียบไม้หวานน้อย ทานง่ายไม่เลอะมือ การันตรีมาตรฐาน OTOP 5 ดาว Maxvalued มะขามดีท๊อกซ์ อาหารเสริมเพื่อสุขภาพ Rukbatik ผ้าคลุมไหล่ พันคอไหมบาติกสีธรรมชาติ ลวดลายไม่ซ้ําใคร จากภูมิปัญญาไทยผสมนวัตกรรมสมัยใหม่ Sury Shop ที่นําผ้าไหมและผ้าไทยมาแปรรูป เป็นของใช้และของพรีเมี่ยม ด้วยงานแฮนด์เมดที่มีเอกลักษณ์และและความโดดเด่นเฉพาะตัว และ Chinhuaheng โสมอเมริกาและเห็ดหลินจือสกัด เพื่อสุขภาพที่ดีจากภายในสู่ภายนอก ซึ่งได้รับการตอบรับที่ดีจากผู้บริโภค ทั้งในประเทศและต่างประเทศ แคมเปญดี ๆ แบบนี้ห้ามพลาด
รัฐบาลไทย-ข่าวทำเนียบรัฐบาล-รองฯ วิษณุขอให้ประชาชนรับฟังข่าวสารจากทางราชการ พร้อมขอความร่วมมือหยุดปล่อยข่าวที่ไม่เป็นความจริง
วันอังคารที่ 1 พฤศจิกายน 2559
รองฯ วิษณุขอให้ประชาชนรับฟังข่าวสารจากทางราชการ พร้อมขอความร่วมมือหยุดปล่อยข่าวที่ไม่เป็นความจริง
รองฯ วิษณุขอให้ประชาชนรับฟังข่าวสารจากทางราชการ พร้อมขอความร่วมมือหยุดปล่อยข่าวที่ไม่เป็นความจริง
วันนี้ (14 ตุลาคม 2559) เวลา 22.30 น. นายวิษณุ เครืองาม รองนายกรัฐมนตรี ชี้แจงผ่านโทรทัศน์รวมการเฉพาะกิจกรณีกระแสข่าวลือเรื่องต่าง ๆ ในสังคมโซเชียลว่า ขณะนี้ประเทศไทยอยู่ในภาวะทุกข์โศก ทุกคนต้องช่วยกันประคับประคองเหตุการณ์ สิ่งหนึ่งที่จะเป็นการประคับประคอง และถนอมน้ําใจคนไทยได้ดีที่สุด ในขณะนี้คือ การไม่แพร่ข่าว ปล่อยข่าวที่ไม่เป็นความจริง และรับฟังข่าวสารจากทางราชการเท่านั้น เพราะช่วงนี้เป็นช่วงที่ละเอียดอ่อน โดยเฉพาะข่าวเกี่ยวกับงานพิธีการต่าง ๆ ซึ่งการจะดําเนินงานตามพิธีการต่าง ๆ จะต้องผ่านการกลั่นกรองและตรวจสอบอย่างรอบคอบ จึงขอให้ประชาชนรับฟังข่าวสารจากทางราชการ ไม่ว่าจะเป็นนายกรัฐมนตรี โฆษกประจําสํานักนายกรัฐมนตรี และจากการเผยแพร่ของสื่อที่ระบุแหล่งที่มาของข่าวอย่างชัดเจน
ส่วนประเด็นข่าวการแพร่พระปรมาภิไธยของพระมหากษัตริย์พระองค์ใหม่ พระนามว่าอย่างไรนั้น ทั้งหมดยังไม่เป็นความจริง ขณะนี้ยังไม่อยู่ในขั้นตอนที่รัฐบาลแจ้งไปยังสภา ยังไม่ถึงขั้นตอนการอัญเชิญให้สมเด็จ พระรัชทายาทขึ้นเป็นพระมหากษัตริย์ หรือออกประกาศใด ๆ ทั้งสิ้น จนกว่าถึงเวลาที่เหมาะสมรัฐบาลจะดําเนินการตามกระบวนการต่อไป
พร้อมกล่าวยืนยันว่า ไม่มีเหตุอะไรไปกระทบกับโรดแมปที่นายกรัฐมนตรีได้วางไว้ ทุกอย่างยังเดินหน้าต่อไปได้ อาจจะมีปัญหากระทบเล็กน้อย แต่ไม่ทําให้โรดแมปหยุดชะงักไปได้
---------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-รมช.มนัญญา ชื่นมื่นเปิดงานGreen D
วันจันทร์ที่ 13 มกราคม 2563
รมช.มนัญญา ชื่นมื่นเปิดงานGreen D
รมช.มนัญญา ชื่นมื่นเปิดงาน Green D ชู PGS ยกระดับเกษตรกร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการเปิดงาน Green D.(กิน-ดี)“นครสวรรค์ ปันสุข” ระหว่างวันที่ 10 – 12 มกราคม 2563 ณ บ้าน 120 ปีวิถีไม้สักไทย สํานักงานบริหารพื้นที่อนุรักษณ์ที่ 12 จังหวัดนครสวรรค์ ว่า การจัดงาน Green D.(กิน-ดี)“นครสวรรค์ ปันสุข”เป็นการบรูณาการกิจกรรมของงานเกษตรกรรม ได้ถึง 3 เป้าหมาย คือมหกรรมสินค้าเกษตรอินทรีย์ การเปิดตัว PGS นครสวรรค์ และการเปิดตัวข้าวสายพันธุ์ใหม่ 2 สายพันธุ์ คือนิลสวรรค์ และชํามะเลียงแดง นับว่าเป็นงานที่เกิดจากการร่วมมือจากหลายหน่วยงาน ซึ่งแสดงให้เห็นถึงความเข้มแข็ง ความก้าวหน้า ทันสมัย ของหน่วยงานในจังหวัดนครสวรรค์ และเครือข่ายต่างๆ
ทั้งนี้ สําหรับการเปิดตัว Participatory Guarantee Systems (PGS) ที่ทันสมัยสอดคล้องกับความต้องการของผู้ผลิตและผู้บริโภค ซึ่งเป็นระบบประกันคุณภาพในระดับท้องถิ่น ที่ให้การรับรองผู้ผลิตโดยเน้นการมีส่วนร่วมของผู้มีส่วนเกี่ยวข้อง และตั้งอยู่บนฐานของความเชื่อถือ เครือข่ายทางสังคม และการแลกเปลี่ยนความรู้ ก็จะเป็นส่วนสําคัญในการพัฒนาและส่งเสริมคุณภาพชีวิตของเกษตรกรให้ดียิ่งขึ้น และยั่งยืน ซึ่งสอดคล้องกับวิสัยทัศน์ ของกระทรวงเกษตรและสหกรณ์ "ภาคเกษตรก้าวไกลด้วยเทคโนโลยีและนวัตกรรม ตลาดนําการผลิต ชีวิตเกษตรกรมีคุณภาพ ทรัพยากรการเกษตรมีความสมดุลและยั่งยืน"
นอกจากนี้ กระทรวงเกษตรฯ ยังมุ่งเน้นในเรื่องเกษตรปลอดภัยและเกษตรอินทรีย์ และให้ความสําคัญกับความปลอดภัยของเกษตรกรและผู้บริโภคเป็นหลัก การดําเนินการตามนโยบายต่าง ๆ จึงต้องการให้เกิดประโยชน์ต่อภาพรวมของประเทศให้มากที่สุด ซึ่งหากภาคการเกษตรของไทยสามารถขับเคลื่อนไปในทิศทางที่ดีขึ้นได้ ก็จะทําให้ภาคเศรษฐกิจของประเทศสามารถเดินหน้าได้ด้วยเช่นกัน
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“กฤษฎา” รับพิจารณาข้อเสนอประมงพาณิชย์ แก้ไขกฎหมายที่กระทบชาวประมง
วันพฤหัสบดีที่ 22 มีนาคม 2561
“กฤษฎา” รับพิจารณาข้อเสนอประมงพาณิชย์ แก้ไขกฎหมายที่กระทบชาวประมง
“กฤษฎา” รับพิจารณาข้อเสนอประมงพาณิชย์ แก้ไขกฎหมายที่กระทบชาวประมง เตรียมตั้งคณะกรรมการแก้ไขปัญหา
นายกฤษฎา บุญราช รัฐมนตรีว่าการกระทรวงเกษตรและสหกรณ์ กล่าวภายหลังหารือร่วมกับตัวแทนของสมาคมการประมงแห่งประเทศไทย นําโดย นายมงคล สุขเจริญคณา ประธานคณะกรรมการบริหารสมาคมการประมงแห่งประเทศไทย ถึงประเด็นการทําบันทึกข้อตกลงระหว่างรัฐมนตรีว่าการกระทรวงเกษตรและสหกรณ์ กับเครือข่ายสมาพันธ์ชาวประมงพื้นบ้านแห่งประเทศไทย เมื่อวันที่ 16 มี.ค. 2561 ซึ่งประกอบด้วย การขอให้กระทรวงเกษตรฯ เสนอเรื่องให้ ครม. ให้ความเห็นชอบการแก้ไข พ.ร.ก.การประมง พ.ศ.2558 อาทิ ยกเลิก ม.34 หรือ นิยาม “ประมงพื้นบ้าน” รวมทั้งขอให้ออกประกาศกระทรวงเกษตรฯ ควบคุมแก้ปัญหาการประมงจับปลากระตัก ด้วยเครื่องมือครอบ ช้อน ยก เรือปั่นไฟ และการประมงอวนลาก ซึ่งเป็นเครื่องมือที่มีประสิทธิภาพสูงอาจส่งผลกระทบต่อทรัพยากรสัตว์น้ําและชาวประมงพื้นบ้าน
อีกทั้ง ขอให้แก้ไขคําสั่งหัวหน้า คสช. 24/2558 เพื่อเปิดให้รับจดทะเบียนเป็นเรือประมงพื้นบ้านและเรือท่องเที่ยว ตลอดจนขอให้บังคับใช้กฎหมายให้เป็นมาตรฐานเดียวกันในทุกพื้นที่ ทั้งนี้ ทางสมาคมการประมงแห่งประเทศไทยได้เรียกร้องให้ยกเลิก 3 ใน 5 ข้อ ที่ทางสมาพันธ์ชาวประมงพื้นบ้านแห่งประเทศไทยได้เสนอเพราะจะกระทบกับชาวประมงทั้งประเทศ
นอกจากนี้ ทางสมาคมฯ ยังได้เสนอเพิ่มเติมประกอบด้วย 1. ให้แก้ไข/ยกเลิกกฎหมาย พ.ร.ก.ประมง พ.ศ. 2558 ในหลายมาตรตรา อาทิ ม.39 ม.57 ม.114 ม.166 เป็นต้น โดยขอให้นําเสนอ ครม. เพื่อให้ความเห็นชอบที่จะแก้ไขภายใน 1 เดือน เนื่องจากแต่ละมาตรตรากระทบกับผู้ที่มีอาชีพประมง ทําให้ไม่สามารถทําอาชีพได้อย่างอิสระ และขัดกับข้อกฎหมายบางเรื่องคําสั่ง คสช. ให้ยกเลิก เพราะไปละเมิดสิทธิผู้ทําอาชีพประมงและเรื่องใดที่เป็นอํานาจของรัฐมนตรีว่าการกระทรวงเกษตรฯ กับอธิบดีกรมประมงก็ขอให้เร่งรัดดําเนินการ
“เนื่องจากเรื่องที่เสนอมาดังกล่าวนั้น เป็นการแก้ไขกฎหมาย และคําสั่งคสช. จึงจะต้องผ่านกระบวนการนิติบัญญัติต่างๆ ดังนั้น จึงได้สั่งการให้ตั้งคณะกรรมการร่วมกันทั้ง 3 ฝ่าย ประกอบด้วย 1. ตัวแทนรัฐ 2. ตัวแทนชาวประมง และ 3. นักวิชาการทั้งไทยและต่างประทศ มาร่วมกันพิจารณา พร้อมกันนี้ผมได้ให้แนวทางไว้ว่า เพื่อความรวดเร็ว อะไรที่เห็นชอบร่วมกันแล้วไม่มีปัญหา ก็ให้รีบเสนอไปก่อน ส่วนเรื่องการแก้ข้อกฎหมายจํานวนหลายมาตรานั้น ทั้ง 3 ฝ่ายต้องหาข้อเท็จจริงมานําเสนอว่าแต่ละมาตรตราเป็นอย่างไร และรุนแรงเกินหรือไม่” รัฐมนตรีว่าการกระทรวงเกษตรและสหกรณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงานสัมมนา Digitally Connected World - Innovative, Technology and Security Imperatives”
วันพฤหัสบดีที่ 12 กรกฎาคม 2561
รมว.ดิจิทัลฯ เป็นประธานเปิดงานสัมมนา Digitally Connected World - Innovative, Technology and Security Imperatives”
รมว.ดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานสัมมนา หัวข้อ “โลกที่เชื่อมต่อแบบดิจิทัล – นวัตกรรม เทคโนโลยี และความมั่นคงปลอดภัยที่จําเป็น (Digitally Connected World- Innovative, Technology and Security Imperatives)” โดย บริษัท ซุปเปอร์แนป ประเทศไทย จํากัด จัดขึ้น เพื่อให้ผู้มีอํานาจในการตัดสินใจกับธุรกิจด้านไอทีได้ร่วมแบ่งปันข้อมูลเชิงลึกและแนวโน้มต่างๆ ที่เกิดขึ้นทั่วโลก ทั้งนี้ รมว.กระทรวงดิจิทัลฯ ได้กล่าวถึงการเดินหน้าสู่วิสัยทัศน์ “ไทยแลนด์ 4.0” โดยทุกภาคส่วนที่อยู่ในระบบเศรษฐกิจกําลังเปลี่ยนแปลงสู่การเป็นดิจิทัล ซึ่งต้องให้ความสําคัญกับการปกป้องข้อมูล ที่จัดเก็บไว้ภายในดาต้าเซ็นเตอร์ โดยงานสัมมนาครั้งนี้ ถือเป็นประโยชน์อย่างยิ่งต่อผู้บริหารในการตระหนักถึงความสําคัญในเรื่องดังกล่าว ซึ่งทั้งโครงสร้างพื้นฐาน กระบวนการการจัดการข้อมูล ระบบไอที และเทคโนโลยีต่างๆ ที่เกี่ยวข้องกับความปลอดภัยด้านไซเบอร์ ควรจะได้รับการจัดวางในตําแหน่งที่เหมาะสมเพื่อป้องกันสภาพแวดล้อม ทางธุรกิจ เมื่อวันที่ 11 กรกฎาคม 2561 ณ โรงแรม ดิ โอกุระ เพรสทีจ ถนนวิทยุ เขตปทุมวัน กรุงเทพฯ
********************************************
รัฐบาลไทย-ข่าวทำเนียบรัฐบาล-กรมท่าอากาศยานยกระดับการรักษาความปลอดภัยท่าอากาศยานทั่วประเทศ
วันอังคารที่ 23 สิงหาคม 2559
กรมท่าอากาศยานยกระดับการรักษาความปลอดภัยท่าอากาศยานทั่วประเทศ
ตามที่มีเหตุการณ์วางระเบิดในพื้นที่จังหวัดต่าง ๆ กรมท่าอากาศยาน กระทรวงคมนาคม ได้สั่งการให้ปรับระดับการรักษาความปลอดภัยท่าอากาศยานที่อยู่ในความรับผิดชอบของกรมท่าอากาศยาน (ทย.) จํานวน 28 แห่ง เป็นระดับ 3 ซึ่งเป็นระดับความเข้มงวดสูงสุด
นายจุฬา สุขมานพ อธิบดีกรมท่าอากาศยาน กระทรวงคมนาคมได้สั่งการให้ท่าอากาศยานในสังกัด ทย. ปรับระดับมาตรการรักษาความปลอดภัย โดยให้เพิ่มความเข้มงวดการรักษาความปลอดภัยทุกรูปแบบ ดังนี้
1. ให้เจ้าหน้าที่ตรวจอาวุธและวัตถุอันตรายเพิ่มความเข้มงวดการตรวจกระเป๋าผู้โดยสารทุกใบ ทั้งจากเครื่อง X-RAY และการตรวจค้นโดยตรงของเจ้าหน้าที่ และให้จัดเจ้าหน้าที่ตรวจตราบริเวณอาคารที่พักผู้โดยสาร และบริเวณท่าอากาศยานตลอด 24 ชั่วโมง
2. จัดเจ้าหน้าที่เฝ้าระวังตรวจตราผ่านกล้องวงจรปิดทั่วทั้งท่าอากาศยาน เพื่อดูความเคลื่อนไหว โดยรวมตลอดเวลา รวมถึงได้ประสานเจ้าหน้าที่ตํารวจทหารในพื้นที่เพื่อติดตามควบคุมสถานการณ์ความปลอดภัยอย่างใกล้ชิดตั้งแต่บัดนี้เป็นต้นไป โดยเฉพาะท่าอากาศยานในพื้นที่ภาคใต้ ขณะนี้ได้ประสานขอความร่วมมือจัดเจ้าหน้าที่ตํารวจ ทหารเข้าประจําการที่ท่าอากาศยานทุกแห่งแล้ว โดย ทย. ได้มีแผนรองรับสถานการณ์ฉุกเฉินในทุกท่าอากาศยาน กรณีหากเกิดเหตุการณ์ไม่ปกติ
3. ขอความร่วมมือผู้โดยสารและประชาชน หากพบเห็นสิ่งผิดปกติต้องสงสัยหรือพบสัมภาระที่ไม่ทราบเจ้าของ ให้แจ้งเจ้าหน้าที่ประชาสัมพันธ์ท่าอากาศยานทราบโดยด่วน เพื่อดําเนินการตรวจสอบต่อไป
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีต้อนรับพระราชาคณะ พระสังฆนายก และคณะที่อัญเชิญพระบรมเกศาธาตุจากประเทศศรีลังกามาประดิษฐาน
วันพุธที่ 18 ธันวาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีต้อนรับพระราชาคณะ พระสังฆนายก และคณะที่อัญเชิญพระบรมเกศาธาตุจากประเทศศรีลังกามาประดิษฐาน
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีต้อนรับพระราชาคณะ พระสังฆนายก และคณะที่อัญเชิญพระบรมเกศาธาตุจากประเทศศรีลังกามาประดิษฐาน
วันที่ ๑๕ ธันวาคม ๒๕๖๒ เวลา ๐๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีต้อนรับพระราชาคณะ พระสังฆนายก และคณะที่อัญเชิญพระบรมเกศาธาตุจากประเทศศรีลังกามาประดิษฐาน ณ วัดบวรนิเวศวิหาร ตามโครงการอัญเชิญ “พระบรมเกศาธาตุ” โดยมี นายอดิศักดิ์ ภาณุพงศ์ ประธานฝ่ายคฤหัสถ์ โครงการอัญเชิญ “พระบรมเกศาธาตุ” มาดามสมันตา เค. ชยสุริยะ เอกอัครราชทูตศรีลังกา ประจําประเทศไทย ผู้บริหารกระทรวงวัฒนธรรม และผู้บริหารมูลนิธิสมเด็จพระญาณสังวร สมเด็จพระสังฆราชฯ เข้าร่วม ณ ท่าอากาศยานนานาชาติสุวรรณภูมิ จ.สมุทรปราการ
ต่อมาเวลา ๐๘.๓๐ น. ที่ลานพลับพลามหาเจษฎาบดินทร์ นายวิษณุ เครืองาม รองนายกรัฐมนตรี เป็นประธานพิธีอัญเชิญพระบรมเกศาธาตุ จากประเทศศรีลังกา มาประดิษฐาน ณ วัดบวรนิเวศวิหาร ตามโครงการอัญเชิญ “พระบรมเกศาธาตุ” โดยมี นายอิทธิพล คุณปลื้ม รัฐมนตรีว่าการกระทรวงวัฒนธรม และภริยา นายอดิศักดิ์ ภาณุพงศ์ ประธานฝ่ายคฤหัสถ์ โครงการอัญเชิญ “พระบรมเกศาธาตุ” มาดามสมันตา เค. ชยสุริยะ เอกอัครราชทูตศรีลังกา ประจําประเทศไทย นางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ผู้บริหารมูลนิธิสมเด็จพระญาณสังวร สมเด็จพระสังฆราชฯ และประชาชน เข้าร่วม ทั้งนี้ ริ้วขบวนพระบรมเกศาธาตุ เคลื่อนขบวนจากลานพลับพลามหาเจษฎาบดินทร์ ไปประดิษสถาน ณ พระตําหนักเพ็ชร วัดบวรนิเวศวิหาร